b'\n_START_ARTICLE_\nMetoda omejenega koraka\n_START_PARAGRAPH_\nMetoda omejenega koraka (tudi metoda obmo\xc4\x8dja zaupanja) je postopek re\xc5\xa1evanja optimizacijskih problemov, pri katerem v zaporednih iteracijah re\xc5\xa1ujemo pribli\xc5\xbeek prvotnega optimizacijskega problema, ki mu dodamo Omejitev koraka._NEWLINE_Pri omejitvi koraka zahtevamo, da je razdalja med trenutnim in naslednjim prebli\xc5\xbekom pod predpisano mejo, ki se med postopkom sproti prilagaja. S tem zagotovimo, da poteka re\xc5\xa1evanje pribli\xc5\xbenega problema na obmo\xc4\x8dju, kjer je ta dovolj dober pribli\xc5\xbeek prvotnega problema (obmo\xc4\x8dje zaupanja)._NEWLINE_Metoda omejenega koraka je eden od dveh prototipnih algoritmov, ki se prete\xc5\xbeno uporabljata pri re\xc5\xa1evanju problemov nelinearnega programiranja. Drug pristop je minimizacija v dani smeri, ki jo pri optimizacijskih problemih z omejitvami v glavnem kombiniramo z metodo mno\xc5\xbeice aktivnih omejitev.'